Ардушьна акәасқьа аҟнытә, Марыҭхәа акаки Ҭемурович ҳәа зеиҳәоз, иҩызеи, уажә ирыцыз аҳәсақәеи рыччабжьи, рашәаҳәабжьи, еицлабны иԥырҽуазшәа, аӷьӷьаагәгәаҳәа иԥҽуаз ачыс маҭәеи ирхылҵуаз ашьҭыбжьқәа лмаҳарц, лыгәҭыха хьанҭагьы дацәцарц, лхы ауапа ақәыҳәҳәа дахьиаз, лара лцәа-лжьы иалҵызшәа, бзиа илбоз, лашьа имаҭацәа, мамзаргьы иара, здунеи зыԥсаххьаз лашьагьы ихаҭа дизхәыцларц лҭахын.